The Space Between Us

The Space Between Us er en amerikansk science fiction-film fra 2017, regissert av Peter Chelsom. Manus ble skrevet av Allan Loeb. Hovedrollene spilles av blant andre Gary Oldman og Asa Butterfield, og følger en tenåringsgutt, som ble født på planeten Mars, og som reiser til Jordkloden. Filmen ble publisert den 3. februar 2017.

Handlingsreferat 
Multi-milliardær Nathaniel Shepard, administrerende direktør for Genesis, lanserer det første oppdraget for å kolonisere Mars. Under reisen oppdager astronaut Sarah Elliot at hun er gravid. Hun føder Gardner etter å ha landet på Mars, og hun dør under fødselen. Gardners far er ukjent. De velger å holde Gardner på Mars som en hemmelighet fordi de frykter en PR-katastrofe, hvis saken ble kjent. Å returnere til jordkloden kan være farlig for Gardners helse. Gardner vokser opp sammen med astronaut Kendra Wyndham, og de andre forskerne som er bosatt på Mars.

Seksten år senere hacker Gardner seg inn i en robot han hjalp til med å bygge, for å få tilgang til morens personlige eiendeler. Han finner en giftering, samt en video av Sarah og en mann i et strandhus. Overbevist om at den ukjente mannen er faren hans, bestemmer Gardner seg for å finne ham. I et praterom på Internett snakker Gardner med Tulsa, en jente fra Colorado som bor i fosterhjem. Hun tror Gardner er begrenset til et penthouse på grunn av osteogenesis imperfecta. De diskuterer planene deres for fremtiden, og Gardner lover å besøke henne en dag.

Nathaniel nekter fremdeles å sende Gardner til jorden. Gardner måtte i så fall opereres for å øke beintettheten hans, og trene for å tilpasse seg jordens atmosfæriske trykk. Gardner gjennomgår kirurgi og trening mot Nathaniels ønsker, og de får til en transport til jorden sammen med Kendra og noen andre astronauter. Når de kommer til jorden, er Nathaniel sint fordi de holdt Gardners trening hemmelig. Gardner blir satt i karantene hos NASA for å gjennomgå medisinske undersøkelser for å bestemme sin egnethet for livet på jorden. Når testene viser at Gardner ikke kan overleve på jorden veldig lenge, stikker han av og finner Tulsa og overbeviser henne om å hjelpe til med å finne faren hans. 

Nathaniel og Kendra oppdager at Gardners kropp inneholder farlig høye nivåer av troponin, noe som indikerer et forstørret hjerte. Det tåler ikke jordens atmosfæriske trykk. Gardner må derfor returneres til Mars umiddelbart, hvis han skal mulighet til å overleve. Gardner innrømmer sin egentlige opprinnelse til Tulsa, som ikke tror på ham. De reiser videre til California, og stopper i Las Vegas for moro skyld. Men Gardner kollapser, og blir kjørt til et sykehus. Røntgenbilder viser karbon i Gardners bein, og Tulsa tror endelig på hans påstander om å være født på Mars. Gardner vet at han ikke kan overleve på jorden, og han ønsker å møte faren sin før han dør. Men de møter endelig den ukjente mannen fra Gardners video, som viser seg å være broren til Sarah - ikke faren til Gardner.

Medvirkende 
 Gary Oldman som Nathaniel Shepherd
 Asa Butterfield som Gardner Elliot
 Carla Gugino som Kendra Wyndham
 Britt Robertson som Tulsa
 B. D. Wong som Genesis-direktør Tom Chen
 Janet Montgomery som Sarah Elliot
 Scott Takeda som Dr. Gary Loh
 Adande Thorne som Scott Hubbard
 Colin Egglesfield som broren til Sarah.

Referanser

Eksterne lenker 
 
 

Filmer fra 2017
Engelskspråklige filmer
Science fiction-filmer fra USA